Panjoel Kopites video chat room – CLIPONYU | Video Chat Online
Panjoel Kopitespermisi numpang numpang...
HotBasicPremiumLuxuryToPanjoel KopitesJumlahPattern1888188288588888Sendchoose goods!!My Bag Man skiet vier, pleeg selfmoord | Maroela Media
Man skiet vier, pleeg selfmoord
ŉ Man van Noordwes, wat tereggestaan het op ŉ aanklag van aanranding, het Vrydag in die vroeëoggendure vier mense geskiet en daarna glo selfmoord gepleeg.
Kol. Emelda Setlhako, ŉ polisiewoordvoer, sê die voorval het in die Rasimone informele nedersetting naby Phokeng plaasgevind. “Na wat verneem word, het die man tereggestaan op ŉ aanklag van aanranding met die doel om ernstig te beseer nadat hy sy meisie in November 2012 geslaan het,” het Setlhako gesê.
Volgens Setlhako is die Phokeng-polisie ontbied nadat hulle ŉ klagte ontvang het dat die 35-jarige man moles maak by ŉ blok plakkershuise in die gebied waar sy meisie gebly het. “Die polisie het hulle na die gebied gehaas en toe hulle daar aankom, het inwoners vir hulle gesê die man het weggehardloop toe hy die polisie sien. Die meisie het aan die polisie bevestig die verdagte is haar voormalige kêrel teen wie sy die klag gelê het.” Sy het aan die polisie gesê dat hulle steeds besig is met hofverrigtinge in die Bafokeng-landdroshof in Tlhabane en dat die saak verkuif is na die streekshof weens die erns van die saak. Die saak sou 5 Maart hervat het.
“Die man het haar Vrydagoggend versoek om die saak terug te trek. Hy het haar met ŉ geweer gedreig toe sy geweier het. Die polisie het haar versoek om na die stasie te gaan vir haar eie veiligheid, maar sy het geweier en gesê sy sal by ŉ vriend gaan bly,” het Setlhako bygevoeg.
Die polisie het daarna na die man begin soek. Hulle was nog besig met die soektog toe hulle weer ŉ oproep kry om te sê die verdagte is terug op die toneel. “Toe hulle daar aankom, was die plakkershuis se deur gesluit. Hulle het gehoor daar is ŉ rusie en het kort daarna ‘n geweerskoot en ŉ gil gehoor. “Die polisie het die deur afgebreek en die man in ŉ plas bloed aangetref. Daar was ŉ 9.mm-pistool in sy hand. Hy is op die toneel dood verklaar.” Die man het voor die voorval drie ander mense geskiet waarna hy sy meisie se huis gegaan en haar in haar maag geskiet het, voor die polisie weer op die toneel verskyn het.
Die vier slagoffers is na die Job Shimankane Tabane-hospitaal in Rustenburg geneem.
Die polisie ondersoek vier aanklagte van poging tot moord en ŉ geregtelike doodsondersoek word gedoen.